আমার মনে পড়ছে ক’বছর আগেই বাংলাদেশে আফগান-তালেবান-জঙ্গীর ইসলামী জিকিরে ধর্মপ্রাণ মুসলিমরা আতঙ্কগ্রস্ত ছিলাম .. বর্তমান সরকারের বহু অপছন্দের দিক সত্ত্বেও এই একটি সবচে’ সফল দিক-এর জন্যই বিশ্বে বাংলাদেশ আজ গ্রহনযোগ্য। যদিও আজও তালেবানি-মুজাহিদিন সমর্থকগঙ আন্ডারগ্রাউন্ডে থেকেই ষড়জাল বিস্তারে সচেষ্ট এবঙ তাদের মদতদাতার অভাব নেই বলেই বাংলাদেশ শঙ্কামুক্ত নয় মনে করি। এদেশে অনেক ফতোয়াবাজদের অন্যায় সালিশি সভায় অসহায় নারীরা শাস্তির শিকার হয় বিচার বহির্ভূতভাবে আর সন্ত্রাসি-জঙ্গী-ডাকাতদের পক্ষে মানবতার দাবী ওঠায় “হিউম্যান-রাইটস” জাতীয় সংগঠন। অথচ ফতোয়াবাজ আর সন্ত্রাসী-জঙ্গীদের বিরুদ্ধে এসব সংগঠন তেমন সোচ্চার হয়না। ইসলাম ধর্মের পবিত্র কুরআন-এ আল্লাহ ঘোষনা করেন “কোনো মানুষকে হত্যা করা বা ধ্বংসাত্মক কাজ করার অপরাধে আইন-এর বাইরে কেউ যদি কাউকে হত্যা করে সে যেন গোটা মানব জাতিকেই হত্যা করলো”। আজকের অবস্থাদৃষ্টে মনে হয় আল্লাহ-র এই ঘোষণা যেন মেয়ে জাতির জন্য নয় ! মেয়ে জাতি যেন মানবজাতিভুক্ত নয় ! অথচ বাংলাদেশ-এর মহান মুক্তিযুদ্ধে নারীর অবদান কোনও অংশেই কম না। বিশ্বে বাংলাদেশ-এর মুক্তিযুদ্ধ ও বীরাঙ্গনাদের অবদান জ্বলন্ত সত্য আজ। তবুও তারা স্বদেশে উপেক্ষিত অনেকভাবে।